30 верасня 2022 года ў Буркіна-Фасо адбыўся ваенны пераварот, у выніку якога часовы прэзідэнт Поль-Анры Сандаага Даміба быў скінуты. Яго места заняў Ібрагім Траорэ.

Перадгісторыя
-------------

Асноўны артыкул: **Паўстанне джыхадзістаў у Буркіна-Фасо**
У студзені 2022 года ў Буркіна-Фасо адбыўся ваенны пераварот. Ён быў матываваны няздольнасцю ўрада стрымаць ісламарадыкалаў у краіне. Група афіцэраў зрынула прэзідэнта Рока Кабарэ, усталяваўшы ваенную хунту. Урад узначаліў Поль-Анры Сандаага Даміба. Пераварот першапачаткова падтрымліваўся многімі жыхарамі. Аднак новы рэжым таксама не змог справіцца з экстрэмістамі і нават саступіў некаторыя рэгіёны джыхадзістам і іншым баевікам. Да верасня 2022 года амаль 40% тэрыторыі Буркіна-Фасо кантралявалася недзяржаўнымі сіламі. Тым часам Даміба звольніў міністра абароны і заняў гэтую пасаду сам. Грамадская падтрымка хунты знізілася.

26 верасня калона забеспячэння, якая накіроўвалася ў абложаны паўночны горад Джыба, трапіла ў засаду паўстанцаў. Падчас сутыкнення адзінаццаць салдат загінулі, а 50 грамадзянскіх асоб былі выкрадзены. Здарэнне яшчэ больш падарвала давер грамадскасці да ўрада Дамібы.

Пераварот
---------

Раніцай 30 верасня ў некалькіх раёнах сталіцы Уагадугу былі чутны стральба і выбухі, у тым ліку ў раёне Уагу-2000, дзе размешчаліся як прэзідэнцкая, так і ваенная штаб-кватэры кіруючай хунты. Салдаты ў масках заблакавалі цэнтральныя раёны. На ваеннай базе Кэмп Баба Сі адбыліся сутыкненні. Дзяржаўнае тэлебачанне спыніла вяшчанне. Праз некалькі гадзін урад заявіў, што вядуцца перамовы па ўрэгуляванні. У сваім Facebook прэзідэнт Даміба прызнаў, што адбылося *«змяненне настрою сярод пэўных элементаў нацыянальных узброеных сіл»*.

Увечары капітан Ібрагім Траорэ абвясціў, што ён і група іншых афіцэраў вырашылі зрушыць часовага прэзідэнта з-за яго няздольнасці справіцца з ісламскімі баевікамі. Ён увёў каменданцкі час з 21:00 да 5:00, прыпыніў усю палітычную дзейнасць і дзеянне Канстытуцыі, а таксама закрыў усе паветраныя і сухапутныя межы.

2 кастрычніка было паведамлена, што Даміба даў згоду на патрабаванне путчыстаў аб адстаўцы, пакінуў Буркіна-Фасо і накіраваўся ў Тога.

Рэакцыя
-------

Эканамічная супольнасць заходнеафрыканскіх дзяржаў асудзіла пераварот.

Зноскі
------

1. 1 2  Ndiaga, Thiam.  Burkina Faso soldiers announce overthrow of military government **(нявызн.)**, *Reuters* (1 кастрычніка 2022). Праверана 1 кастрычніка 2022.
2. 1 2 3 4  Maclean, Ruth.  Military Officers Announce Coup in Burkina Faso **(нявызн.)**, *The New York Times* (30 верасня 2022). Праверана 1 кастрычніка 2022.
3. 1 2 3 4  Burkina Faso army captain announces overthrow of military government (англ.). *France 24* (30 верасня 2022). Праверана 1 кастрычніка 2022.
4. ↑  *Wilkins, Henry*. Heavy Gunfire in Burkina Faso Capital, Soldiers on Streets (англ.). *Voice of America* (30 верасня 2022). Праверана 1 кастрычніка 2022.
5. 1 2 3  Burkina Faso’s military leader deposed in second coup this year (англ.). *Al Jazeera* (30 верасня 2022). Праверана 1 кастрычніка 2022.
6. ↑  Burkina: des militaires annoncent la dissolution du gouvernement, le capitaine Ibrahim Traoré prend le pouvoir (фр.). *Radio France internationale* (30 верасня 2022). Праверана 1 кастрычніка 2022.
7. ↑  СМИ: президент Буркина-Фасо подал в отставку и отбыл из страны (руск.). *ТАСС* (2 кастрычніка 2022). Праверана 2 кастрычніка 2022.
8. ↑  Burkina Faso: Military officers remove President Damiba in a coup **(нявызн.)**. *www.aljazeera.com* (30 верасня 2022). Праверана 1 October 2022.